
GHEORGHE CIUHANDU
 Nr. _________________________




Referat,

privind stabilirea contribuţiei pentru beneficiarii serviciilor de îngrijire la domiciliu şi a contribuţiei pentru beneficiarii serviciilor de teleasistenţă la domiciliu sau oferirea cu gratuitate a acestor servicii

Legea nr. 17/2000 privind asistenţa socială a persoanelor vârstnice asigură posibilitatea ca un vârstnic aflat în situaţia de pierdere totală sau parţială a autonomiei din motive de natură medicală, sociomedicală, psihoafectivă, să fie îngrijit la domiciliu.


Nevoile persoanelor vârstnice se stabilesc pe baza grilei naţionale de evaluare care prevede criteriile de încadrare în grade de dependenţă.


Serviciile sociale şi sociomedicale primare pentru persoanele vârstnice sunt asigurate prin compartimentul “Îngrijire la domiciliu” din cadrul Serviciului pentru Protecţia Socială a Persoanelor Vârstnice.


Conform art. 9 alin. (2) din Legea nr. 17/2000, serviciile sociale şi serviciile sociomedicale se asigură fără plata contribuţiei persoanelor vârstnice beneficiare, dacă acestea nu au venituri sau ale căror venituri sunt mai mici de 5 ori decât nivelul net lunar luat în calcul la stabilirea ajutorului social pentru o persoană singură.


Potrivit art. 4 alin. (2) din Legea nr. 416/2001 privind venitul minim garantat, cu completările şi modoficările ulterioare, în situaţia persoanelor singure nivelul lunar al venitului minim garantat este de 92 lei (RON).


Coroborând art. 9 alin. (2) din Legea nr. 17/2000 cu art. 4 alin. (2) din legea nr. 416/2001 rezultă că vârstnicii care au un venit net mai mare de 18,4 lei (RON), vor plăti o contribuţie pentru serviciile oferite la domiciliu.


Prin Decizia nr. 15/14.12.2006, Comisia de acreditare a furnizorilor de servicii sociale Timiş a acreditat Direcţia de Asistenţă Socială – Comunitară pentru “Îngrijirea la domiciliu a persoanelor vârstnice”. De acest serviciu beneficiază în prezent un număr de 48 persoane, după un program săptămânal cuprins între 2 şi 9 ore (o dată, de două ori sau de 3 ori pe săptămână, în funcţie de nevoi). Serviciile de îngrijire la domiciliu sunt asigurate de cele 11 infirmiere angajate în cadrul serviciului. La momentul actual serviciile sunt oferite gratuit, pentru toţi beneficiarii, indiferent de veniturile acestora sau de numărul de ore de îngrijire oferite.

Propunem ca beneficiarii serviciilor de îngrijire la domiciliu, precum şi cei ai serviciului de teleasistenţă la domiciliu să achite o contribuţie lunară stabilită conform procedurilor din Anexa 1, respectiv Anexa 2.

Sumele obţinute prin plata contribuţiei persoanelor vârstnice pentru serviciile de îngrijire la domiciliu sau prin plata abonamentului lunar pentru teleasistenţa la domiciliu vor fi folosite pentru cumpărarea de materiale necesare prestării unor servicii de calitate (detergenţi, ustensile pentru curăţirea locuinţei etc).

Având în vedere cele prezentate propunem spre aprobarea Consiliului Local Proiectul de hotărâre privind stabilirea contribuţiei beneficiarilor serviciilor de îngrijire la domiciliu, precum şi a contribuţiei pentru beneficiarii serviciilor de teleasistenţă la domiciliu sau oferirea cu gratuitate a acestor servicii.
          Viceprimar,



Director executiv,

     ADRIAN ORZA


          MARIA STOIANOV

    
      Şef Serviciu pentru



Consilier juridic,

Protecţia Socială a Persoanelor Vârstnice




      GABRIELA - CRISTINA CURUŢ

     MEDINA MARINESCU







     Şef Serviciu Juridic





          MIRELA LASUSCHEVICI
